Артюр Рембо
Спящият в дола

Превод от френски: Кирил Кадийски, 1994

chitanka.info

Ручей В дола буренясал напевно ромоли,

скача в тревите, додето не им прикачи

сребърна дрипа. И слънце над зъбери голи —

жари. Долът е разпенен от мокри лъчи.

Млад изостанал войник със захвърлена каска

къпе главата си в росната зеленина;

бледен под облака, който от жегата бляска,

спи. И в кревата зелен го вали светлина.

Устни разтворил — детенцето болно в съня

си тъй се усмихва на своите сънища къси.

Тихо, Природа! Стопли ти студената плът.

Ноздрите свити не трепват и слънце в очите

жури безжалостно. Спи той с ръка на гърдите —

стихнал. Две дупки червени отдясно личат.

октомври 1870

Издание: Артюр Рембо. Поезия. Подбор и превод от френски: Кирил Кадийски. Издателство „Нов Златорог“, София, 1994.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.